કાબુલ- અફઘાનિસ્તાનમાં સક્રિય આતંકવાદી સંગઠન હક્કાની નેટવર્કના વડા અને આતંકવાદી જલાલુદ્દીન હક્કાનીનું લાંબી બિમારી બાદ મોત થયું છે. આ માહિતી અફઘાનિસ્તાન સ્થિત તાલિબાન સંગઠને જાહેર કરી છે. મળતી માહિતી મુજબ જલાલુદ્દીન હક્કાની અફઘાનિસ્તાનમાં એક મોટું આતંકી નામ હતું અને તેના તાલિબાન અને અલ કાયદા સાથે ગાઢ સંબંધો હતા. અફઘાનિસ્તાન સ્થિત તાલિબાને એક નિવેદનમાં જણાવ્યું હતું કે, ‘તેમણે અલ્લાહના ધર્મ માટે યુવાનીમાં ઘણી મુશ્કેલીઓનો સામનો કર્યો હતો અને તેમને પોતાના સ્વાસ્થ્યને લઈને પાછીના વર્ષોમાં લાંબી બીમારી સહન કરવી પડી હતી’.